stanford-oval/wikipedia huggingface dataset:
בל H-13 סו
שירות מבצעי

שימוש מבצעי במסוקים היה אחד החידושים המרכזיים במלחמת קוריאה. הטופוגרפיה בקוריאה היא הררית ותוואי השטח קשה לתנועת כלי רכב, והמסוקים שזה עתה הבשילו לכשירות התאימו מאוד כמענה לקושי. משימות המסוקים במהלך המלחמה כללו פינוי, חילוץ והצלה, תובלה ושליית מוקשים ימיים. חיל האוויר של ארצות הברית הפעיל מסוקי סיקורסקי H-5 לתצפית ומסוקי סיקורסקי S-55 (סיקורסקי H-19 צ'יקסאו בכינויו הצבאי) ופיאסצ'קי H-21 שאוני לתובלה. עם הזמן החל צבא ארצות הברית להפעיל מסוקי H-13 ומסוקי הילר 360 (הילר H-23 רייבן), שהחליפו בהדרגה את מסוקי חיל האוויר בתפקידי הפינוי הרפואי.
ה-H-13 היה אולי המסוק המזוהה ביותר עם המלחמה, לא מעט הודות לזיכיון מ.א.ש, שהניב סרט קולנוע וסדרת טלוויזיה בה הופיע המסוק. המסוקים הראשונים אותם הפעיל הצבא בקוריאה היו מדגם B, שנשאו שני אנשים והיו בעלי חופת פלקיסגלס שקופה. ביצועי המנוע הנמוכים הביאו לכך שלעיתים היה צורך להמריא במכלי דלק מלאים חלקית. ככל שעבר הזמן והבנת האפשרויות הטמונות במסוק הוטמעה והעמיקה עלתה הדרישה לדגמים משופרים יותר. הדגמים הבאים היו בעלי מנועים חזקים יותר, בעלי יכולת לשאת שלושה אנשים, צוידו במגלשיים והותאמו לנשיאת אלונקות במנשאים חיצוניים. משימות הפינוי הרפואי היו המשימות העיקריות שבהן התפרסם המסוק, וזאת בשל יתרונו הגדול בפינוי מהיר של פצועים על פני כל אמצעי קרקעי. המסוקים כונו "מלאכי רחמים" (Angels 0f Mercy) ופינו אלפי פצועים. משימות נוספות שביצעו המסוקים כללו הנחת כבלי תקשורת, קישור, הדרכה ותובלת מטען: מסוקי H-13 הובילו אלפי קילוגרמים של מטען לנקודות מבודדות ומרוחקות.
מסוקי H-13 שירתו גם בתחילת מלחמת וייטנאם. עם פרוץ המלחמה היו בשירות צבא ארצות הברית 861 מסוקים כאלה, וטייסות ראשונות הגיעו לסייגון בדצמבר 1961, ושירתו בעיקר במשימות סיור ותצפית. עד 1969 הוחלפו המסוקים במסוקי בל UH-1 אירוקוי.
גרסאות

YR-13/HTL-1
YR-13A
HTL-2
HTL-3
H-13B
YH-13C
H-13C
H-13D
OH-13E
XH-13F/Bell 201
OH-13G
OH-13H/UH-13H
UH-13J
OH-13K
TH-13L
HTL-5
TH-13M
HH-13Q
UH-13R
OH-13S
TH-13T
סו AH.1
סו HT.2
טקסס הליקופטר M74 וואספ
טקסס הליקופטר M74A
טקסס הליקופטר M79S ג'ט וואספ II
טקסס הליקופטר M79T ג'ט וואספ II
מפעילות

אוסטריה אוסטריה
אוסטרליה אוסטרליה
אורוגוואי אורוגוואי
איטליה איטליה
אינדונזיה אינדונזיה
איסלנד איסלנד
אקוודור אקוודור
ארגנטינה ארגנטינה
ארצות הברית ארצות הברית
ברזיל ברזיל
בריטניה בריטניה
ג'מייקה ג'מייקה
מערב גרמניה מערב גרמניה
הודו הודו
ונצואלה ונצואלה
זמביה זמביה
טורקיה טורקיה
יוון יוון
יפן יפן
ישראל ישראל
מלזיה מלזיה
מלטה מלטה
מקסיקו מקסיקו
נורווגיה נורווגיה
ניו זילנד ניו זילנד
סנגל סנגל
ספרד ספרד
הפיליפינים הפיליפינים
פרגוואי פרגוואי
פרו פרו
צ'ילה צ'ילה
צרפת צרפת
קובה קובה
קולומביה קולומביה
קנדה קנדה
תאילנד תאילנד
דרום תימן דרום תימן
מאפיינים

נתונים לדגם בל 47G
מאפיינים > מאפיינים כלליים

צוות: 1
נוסעים: 3
אורך: 9.62 מטרים
גובה: 2.90 מטרים
קוטר רוטור: 10.70 מטרים
משקל טעון: 626 ק"ג
משקל המראה מקסימלי: 1,066 ק"ג
הנעה: 1 × מנוע בוכנה פרנקלין 6V4-200-C32‏ 200 כוח סוס
מאפיינים > ביצועים

מהירות מרבית: 78 קשר (145 קמ"ש)
מהירות שיוט: 67 קשר (124 קמ"ש)
טווח: 350 ק"מ
תקרת שירות: 3,320 מטר
לקריאה נוספת

דני שלום: מטוסי חיל האוויר, מהטייגר מות' עד הסופה. באוויר - פרסומי תעופה וחלל, ראשון לציון. תשס"ו, 2005.
Christopher Chant: Fighting Helicopters of the 20th Century. Graham Beehag Books, Christchurch, Dorset, England, 1996.
Paul M. Edwards, Editor: The A-Z of the Korean War. The Scarecrow press Inc., Lanham, Maryland, Toronto, Oxford, 2005.
Spencer C. Tucker, Editor: Encyclopedia of the Korean War. ACB-CLIO, Santa Barbara, California, 2000.
הערות שוליים

↑  The A-Z of the Korean War, עמ' 101.
↑  Encyclopedia of the Korean War, Volume I, עמ' 243.
↑  Encyclopedia of the Korean War, Volume I, עמ' 244.
1 2  Bell H-13 Sioux באתר militaryfactory.com.
| --- | --- |
בקרת זהויות :  NKC: ph369361 
צוות של בית חולים שדה של צבא ארצות הברית במהלך מלחמת קוריאה, עם מסוק ואמבולנס
בל H-13G בתצורת פינוי רפואי, עם מנשאי אלונקות על המגלשים
בל OH-13S סו
דנה רייזנייצה-אוזולה

| --- | --- |

דנה רייזנייצה-אוזולה, 2016
 לידה:  6 בנובמבר 1981 (בת 43) קולדיגה, לטביה 
 מדינה:  לטביה
 השכלה:  אוניברסיטת החלל הבין-לאומית (2013)  Ventspils University of Applied Sciences (2008)  בפסקה זו 2 רשומות נוספות שטרם תורגמו 
 מפלגה:  איחוד הירוקים והחקלאים
 בן זוג:  אנדריס אוזולס
 www.fm.gov.lv
 
 חברת סאימה
 שרת אוצר
 
| --- | --- |

 לידה:  קולדיגה
 הדרגה הגבוהה ביותר:  רב-אמן
 מד כושר מרבי:  2355 (ינואר 1999)
 מד כושר נוכחי:  2311 (ינואר 2019)
 השכלה:  אוניברסיטת החלל הבין-לאומית, Ventspils University of Applied Sciences, בפסקה זו 2 רשומות נוספות שטרם תורגמו 
 
דנה רייזנייצה-אוזולה (בלטבית: Dana Reizniece-Ozola; נולדה ב-6 בנובמבר 1981) היא שרת האוצר של לטביה. היא נבחרה כחברה בבית המחוקקים הלטבי (הסאימה) ה-10, 11 ו-12. היא כיהנה בתפקידים יושבת ראש ועדת החינוך, התרבות והמדע והייתה חברה בוועדה לענייני משפט ובוועדה ליחסי אירופה.
רייזנייצה-אוזולה היא גם שחמטאית המחזיקה בתואר רב-אמן לנשים משנת 2001. נכון לינואר 2019, היא מדורגת במקום הראשון בין הנשים ובמקום ה-21 הכללי בלטביה לפי מד כושר.
קורות חייה

בין השנים 2006 ו-2014 רייזנייצה-אוזולה שימשה יועצת למועצת המנהלים, חברת מועצה וראש ומנהלת פארק היי טק בוונטספילס. לפני כן, היא הייתה חברת מועצת המנהלים של מרכז מחקר וחברת השקעות בתעשייה. היא גם עבדה במועצת העיר של ונטספילס כראש חטיבת ההשקעות.
רייזנייצה-אוזולה למדה תרגום באוניברסיטת ונטספילס וסיימה לימודי תעודה כמתרגמת מקצועית בשנת 2004; בשנת 2008 סיימה לימודי משפטים בקולג' אוניברסיטת ונטספילס בלטביה והוסמכה כעוזר משפטי. בשנת 2007 היא סיימה לימודי תואר שני בתרגום וטרמינולוגיה בקולג' אוניברסיטת ונטספילס ובשנת 2013 תואר שני במינהל עסקים באוניברסיטת החלל הבינלאומית בצרפת. היא אף השתלמה במנהל תעשיית החלל בנאס"א בשנת 2010. היא דוברת שש שפות: לטבית, אנגלית, רוסית, גרמנית, צרפתית וספרדית.
היא ניהלה מספר פרויקטים הקשורים טכנולוגיות לוויינים וחלל, בהם הפרויקט לשיגור לוויין לטבי ראשון לחלל, "ונטה-1", אשר פותח בפארק ההיי טק ונטספילס. היא זכתה פעמיים באליפות אירופה לנוער בשחמט, הייתה אלופת העולם לנוער בשחמט אלוף שחמט ומשנת 2001 היא רב אמן לנשים בשחמט.
קריירה כשחמטאית

רייזנייצה-אוזולה זכתה באליפות לטביה בשחמט לנשים בשנים 1998, 1999, 2000, ו-2001. בשנים 1998 ו-1999 היא זכתה באליפות אירופה לנשים בשחמט מתחת לגיל 18. מד הכושר.
בסיבוב ה־42 של אולימפיאדת השחמט 2016 רייזנייצה-אוזולה, אשר שיחקה בלוח הראשון של נבחרת לטביה, ניצחה את אלופת העולם לנשים חואו ייפאן. היה זה ניצחון מפתיע כיוון שאותה עת רייזנייצה-אוזולה הייתה מדורגת אלפי נקודות נמוך יותר במד כושר מאלופת העולם.
דנה רייזנייצה-אוזולה שיחקה בנבחרת לטביה באולימפיאדות שחמט בשנים 1998, 2000, 2004, 2006, 2010, 2012, 2014, 2016. בכל האולימפיאדות שיחקה בלוח הראשון של נבחרת ארצה. לצורך השתתפותה באולימפיאדת השחמט בשנת 2016 ביקשה חופשה מיוחדת מתפקידה כשרת האוצר.
רייזנייצה-אוזולה שיחקה בנבחרת לטביה גם באליפות אירופה בשחמט לנשים בשנים 1999, 2001, 2011, 2015.
נכון לשנת 2024, רייזנייצה-אוזולה מכהנת כסגנית יו"ר איגוד פיד"ה.
בשנת 2024 ,הביעה את תמיכתה ביוזמה של איגוד פיד"ה לתמיכה כלכלית בשחקניות שח מקצועיות אשר מנהלות קריירה בינלאומית במקביל לגידול ילדים צעירים.
דנה רייזנייצה-אוזולה באולימפיאדת השחמט

בין השנים 1998 ל-2016 השתתפה דנה רייזנייצה-אוזולה ב-8 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1998 | 1 | לטביה | 2170 | 8.5 מ-13 | 6+ 5= 2- | 65.4 | 13 קבוצתי, 12 אישי |
|  2000 | 1 | לטביה | 2275 | 8.5 מ-13 | 6+ 5= 2- | 65.4 | 18 קבוצתי, 10 אישי |
|  2004 | 1 | לטביה | 2278 | 6 מ-11 | 6+ 5= 0- | 54.5 | 23 קבוצתי, 31 אישי |
|  2006 | 1 | לטביה | 2287 | 7 מ-11 | 5+ 4= 2- | 63.6 | 17 קבוצתי, 21 אישי |
|  2010 | 1 | לטביה | 2287 | 2 מ-9 | 1+ 2= 6- | 22.2 | 31 קבוצתי, 64 אישי |
|  2012 | 1 | לטביה | 2251 | 6.5 מ-10 | 6+ 1= 3- | 65.0 | 18 קבוצתי, 28 אישי |
|  2014 | 1 | לטביה | 2278 | 3 מ-10 | 1+ 4= 5- | 30.0 | 39 קבוצתי, 65 אישי |
|  2016 | 1 | לטביה | 2390 | 6 מ-10 | 5+ 2= 3- | 60.0 | 44 קבוצתי |
קריירה פוליטית

מאז שנת 2014 רייזנייצה-אוזולה היא שרת האוצר של לטביה. היא חברה של במפלגת איחוד הירוקים והחקלאים (ZZS), היא חברת הסאימה החל משנת 2010 ושימשה סגנית יושב ראש הסאימה ה-10, 11 ו-12.
משפחתה

רייזנייצה-אוזולה נשואה לכלכלן אנדריס אוזולס, המשמש כמנהל סוכנות ההשקעות והפיתוח של לטביה. לזוג ארבעה ילדים.
הערות שוליים

↑  "Latvian Finance Minister topples world chess number one". eng.lsm.lv. נבדק ב-2016-08-05.
↑  Wojciech Bartelski. "Women's Chess Olympiads: Dana Reizniece". OlimpBase. נבדק ב-2011-10-20.
↑  Wojciech Bartelski. "European Women's Team Chess Championship: Dana Reizniece". OlimpBase. נבדק ב-2011-10-20.
↑  FIDE Management Board FIDE Directory, ratings.fide.com
↑  Vanessa West (NM_Vanessa), New ChessMom Initiative Encourages Support For Competitors With Children, Chess.com, ‏2024-02-28 (באנגלית אמריקאית)
↑  Reizniece-Ozola, Dana - Women's Chess Olympiads, באתר אולימפבייס (באנגלית)
| --- | --- |
בקרת זהויות :  LNB: 000225667 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דנה רייזנייצה-אוזולה".
הגדעונים (יחידה)

| --- | --- |

 פרטים
 כינוי:  יחידת הגדעונים
 מדינה:  ישראל ישראל
 שיוך:   משטרת ישראל
 סוג:  יחידת עילית
 אירועים ותאריכים
 תקופת הפעילות:  1990–הווה (כ־35 שנים) 
 מקים היחידה:  אורי בר-לב
 מלחמות:  האינתיפאדה השנייה
 נתוני היחידה
 ייעוד:  איסוף מידע מודיעיני וביצוע מעצרים מורכבים
 כוח אדם:  לוחמים בשירות קבע
 ציוד עיקרי:  נשק קל, אמצעי תצפית רכבי ניוד טקטיים, ציוד טיפוס וגלישת חבלים ואמצעים מיוחדים וחשאיים
 פיקוד
 יחידת אם:   להב 433
 דרגת המפקד:  ניצב-משנה 
יחידה 33 - יחידת הגדעונים או חרב גדעון, היא יחידת עילית משטרתית ללוחמה בטרור, ואיסוף מודיעין חשאי תחת להב 433 במשטרת ישראל. היחידה הוקמה בשנות ה-90 ונחשבת ליחידת עילית המתמחה בהסתערבות, יירוטים ולוחמה בטרור.
תפקידי יחידה 33

לוחמה בטרור:
מניעת טרור (פעולות סיכול בירושלים, עוטף ירושלים, בקו התפר וביהודה ושומרון).
יירוט מחבלים.
מסתערבים.
ביצוע משימות מיוחדות עבור צה"ל והשב"כ
עבודת מודיעין:
יחידת עילית משטרתית לאיסוף מודיעין חשאי במגזר הערבי.
ביצוע מעצרים מורכבים בפשע המאורגן תוך שימוש בטכניקות מסווגות.
איסוף מודיעין איכותי עבור שירות הביטחון הכללי.
ביצוע משימות מיוחדות עבור יחידת להב.
רוב המבצעים של יחידה 33 מסווגים, וחלק מהפעולות שכן מפורסמות נזקפות לזכותן של יחידות אחרות כדי לשמור על שיטת העבודה החשאית.
אחת לשנה מגייסת היחידה לוחמים לשורותיה לאחר מעבר כשירות רפואית, מבחנים, ראיון וגיבוש. לוחמי היחידה הם יוצאי כוחות מיוחדים של צה"ל, יחידת המסתערבים של מג"ב, או בוגרי קורס פיקודי/קצינים בצה"ל.
היחידה היא אחת מארבע יחידות העילית של משטרת ישראל יחד עם הימ"מ, הימ"ס ויחידת החבלה.
היסטוריה

היחידה הוקמה בשנת 1990 בפקודתו של המפכ"ל יעקב טרנר אשר הטיל על אורי בר-לב, מפקדה הראשון של יחידת דובדבן, להקים את יחידת המסתערבים של מחוז ירושלים ולפקד עליה. זאת לאור הצורך ביחידה שתתמחה בלוחמה בטרור במזרח ירושלים ובאזור יהודה ושומרון. היחידה נקראת על שם המצביא והשופט המקראי גדעון.
היחידה לקחה חלק במבצעים רבים כנגד ארגוני הטרור הפלסטיניים באינתיפאדה השנייה. בשנת 2004 ספגה היחידה הרוג ראשון במהלך פעילות מבצעית ברמאללה. הלוחם נהרג כתוצאה מירי דו-צדדי ולא על ידי מחבלים.
בנובמבר 2021 עצרו לוחמי היחידה כנופיה של 6 שודדי ביטקוין שנהגו לשדוד אנשים שרצו לקנות מטבעות ביטקוין בחיפה.
ב-13 בנובמבר 2022 עצרו לוחמי היחידה יחד עם בלשי ימ"ר חוף 6 מעורבים ברצח מור טוויזר בטבריה, קריית אתא ובשכונת ג'ואריש ברמלה.
היסטוריה > מלחמת חרבות ברזל

בעקבות מתקפת הטרור על ישראל ב-7 באוקטובר 2023, בוקר שמחת תורה, כל היחידה הוקפצה לעוטף עזה (למעט צוות שנשאר בכוננות לשמור על אזור המרכז) ונלחמה במחבלים רבים תוך חילוץ אזרחים ישראלים רבים.
בנוסף, לקחה היחידה חלק יחד עם שירות הביטחון הכללי, בביצוע מעצרים של מבוקשים בשל מעורבות בפעילות טרור ביהודה ושומרון.
ב-21 ביוני 2024 ביצעו לוחמי היחידה ניסיון מעצר של שני מחבלים של ג'יהאד האיסלאמי בקלקיליה בשיתוף פעולה עם צה"ל ובהכוונת השב"כ, כאשר אחד מהם תכנן פיגוע באזור. עם ניסיון המעצר פתחו המחבלים באש, וכתגובה הם חוסלו על ידי לוחמי היחידה.
ב-25 ביוני 2024 עצרו לוחמי היחידה את רוצחיו של אדיר גאנם ז"ל, שהיה המאבטח של ראש עיריית טייבה.
ב-9 ביולי 2024 עצרו לוחמי יחידת הגדעונים את איברהים מנצור, עציר מינהלי בעברו המזוהה עם חמאס, בחשד לרצח יוחאי אבני, איש השב"ס שנרצח בגבעון החדשה.
ב-10 באוקטובר 2024 התפרסם כי לוחמי יחידת הגדעונים עצרו חמישה חשודים תושבי טייבה שנשבעו אמונים לדאעש ותכננו לבצע פיגוע טרור סמוך לקנייון עזריאלי בתל אביב
בין מפקדי היחידה נמנים אורי בר-לב, יורם הלוי, שלומי מיכאל ואבשלום פלד, שהגיעו אחר כך לדרגת ניצב.
מפקדי היחידה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת הפיקוד | הערות |
| --- | --- | --- |
| אורי בר-לב |  | מקים היחידה, לימים מפקד מחוז דרום |
| אבשלום פלד | 1994 - 1998 | לימים סמפכ"ל משטרת ישראל |
| יורם הלוי |  | לימים מפקד מחוז ירושלים |
| שלומי מיכאל |  | לימים מפקד מחוז ש"י |
| נצ"מ ע' |  | מפקד היחידה במלחמת חרבות ברזל |
ראו גם

ימ"מ
ימ"ס
הערות שוליים

↑  https://www.police.gov.il/join/about-gideonim
↑  https://www.police.gov.il/join/gideonim-recruitment
↑  עמנואל רוזן, למי צלצלו היהלומים, באתר ynet, 10 בנובמבר 2009.
↑  אבי צור ואתי אברמוב, "מעולם לא נתתי לפציעה להטריד אותי", ניצב אורי בר-לב בריאיון לביטאון "הלוחם", ביטאון ארגון נכי צה"ל, גיליון 198, מרץ 2006, כפי שהועלה באתר פרש
↑  אריה עמית, עתידו של בר-לב עוד לפניו, באתר nrg‏, 27 באוגוסט 2008.
↑  עמיר רפפורט, הרגיש והנחוש, באתר nrg‏, 16 בספטמבר 2005.
↑  אבי אשכנזי ונתיב נחמני, עליית מדרגה: יחידות לוט"ר נאבקות בפשע, באתר nrg‏, 26 באוגוסט 2009.
↑  מאת יהונתן ליס, נעצרו 6 חשודים בטרור בכפר עיסוויה, באתר הארץ, 13 במרץ 2002
↑  מאת כתב "הארץ", כוח משטרה הרג החשוד ברצח יורי גושצ'ין, באתר הארץ, 13 באוגוסט 2001
↑  אלי לוי, אורי גליקמן וטל ימין-וולבוביץ', 'למשפחה אין טענות למערכת הביטחון', באתר nrg‏, 5 באוקטובר 2004.
↑  https://posta.co.il/article/276092134/
↑  שמעון איפרגן, ‏המשטרה עצרה כנופיה של שודדי ביטקוין בצפון, באתר ‏מאקו‏, 24 בנובמבר 2021
↑  שמעון איפרגן, ‏רצח מור טויזר פוענח: "עבריין מהצפון שלח את המחסלים בגלל פגיעה בכבודו", באתר ‏מאקו‏, 15 בדצמבר 2022
↑  אפרת פינקל, הטעות בזיהוי שהסתיימה במוות: 6 יואשמו במעורבות ברצח מור טויזר, באתר חדשות 13, 15 בדצמבר 2022
↑   "7 באוקטובר לא הפתיע אותי": מפקד יחידת העילית של המשטרה מדבר, סרטון בערוץ "ynet", באתר יוטיוב (אורך: 05:18).
↑  בסוף השבוע: שב"כ וצה"ל עצרו פעיל חמאס בכיר באזור רמאללה, באתר ynet, 24 במרץ 2024
↑  עינב חלבי, אלישע בן קימון, פעולה בלב קלקיליה: שני מחבלי ג'יהאד איסלאמי חוסלו, בהם אחד שתכנן פיגוע, באתר ynet, 21 ביוני 2024
↑  https://x.com/idfonline/status/1804139635204862352
↑  מאיר תורג'מן, אלכסנדרה לוקש, ידיעת הזהב - ומעצר רוצחי המאבטח בשכם: "הם נטמעו שם בצורה מושלמת", באתר ynet, 25 ביוני 2024
↑  https://www.youtube.com/watch?v=xA6Ez52eDpQ
↑  לירן תמרי, הותר לפרסום: פלסטיני המזוהה עם חמאס נעצר בחשד לרצח איש השב"ס יוחאי אבני, באתר ynet, 22 ביולי 2024
↑  הדס גרינברג, תושבי טייבה התגייסו לדאעש - ותכננו פיגוע בקניון עזריאלי, באתר כאן, ‏10 באוקטובר 2024 (ארכיון)
↑  בן כספית, לא רק ברק אוהב לחגוג בנסיעות עבודה לחו"ל, באתר nrg‏, 17 באוקטובר 2009
↑  אבי אשכנזי ונתיב נחמני, המסתערבים פושטים על עולם הפשע של יפו, באתר nrg‏, 26 בנובמבר 2009.
המדפיס הממשלתי

| --- | --- |


הכניסה אל מתחם המדפיס הממשלתי ברחוב מרים החשמונאית בירושלים
 מידע כללי
 מדינה:  ישראל 
 תאריך הקמה:  1937 
 מטה מרכזי:  ירושלים 
 אתר רשמי
 
לוגו היחידה בעבר
המדפיס הממשלתי היא יחידת סמך ממשלתית הפועלת תחת משרד האוצר ומבצעת הפקות דפוס למשרדי ממשלת ישראל. בראש היחידה עומד רוני פרקין ומושבה הוא בירושלים.
היסטוריה

בשנת 1937, בתקופת המנדט הבריטי, הוקם בית הדפוס במבנה שנקרא על שמו ברחוב דרך חברון בירושלים לטובת הדפסות לממשלה הבריטית. בין הדפסות אלו היו שטרות כסף, תעודות, ניירות ערך, בולים וטפסים ממשלתיים. בבית הדפוס הוטבעו גם מטבעות הכסף, מטבעות הזיכרון והמדליות הממשלתיות, עד למעבר לחברה הישראלית למדליות ולמטבעות. לאחר קום המדינה, קיבלה מדינת ישראל את הבעלות על בית הדפוס ובשנים הראשונות של המדינה, עד להקמת בתי דפוס פרטיים, בוצעו מרבית ההדפסות במדפיס הממשלתי. בשנות ה-60 של המאה ה-20, ננטש הבניין ובית הדפוס הועבר לבניין ברחוב מרים החשמונאית בירושלים.
פעילות

המדפיס הממשלתי מדפיס את "רשומות" שבו מפרסמת המדינה הודעות רשמיות ובהם חוקים חדשים והודעות לציבור. בבית הדפוס מודפסים גם פריטים רגישים ובהם דרכונים (כולל דרכון ביומטרי), תעודות זהות ובחינות הבגרות.
הכנסות המדפיס הממשלתי נובעות בעיקר מתשלום משרדי הממשלה על ביצוע עבודות דפוס. חלק מהדפוס מבוצע באמצעות קבלני משנה תחת מכרזים.
הוראות תכ"ם (תכנון כספים ומשק) שקובע החשב הכללי במשרד האוצר מתוקף חוק נכסי המדינה, התשי"א-1951, מחייבות את משרדי הממשלה בביצוע ההדפסות דרך המדפיס הממשלתי (למעט הדפסות בסכומים נמוכים). בשנת 2017, חשפה בקשת חופש מידע שהגישה עמותת הצלחה כי רווח המדפיס מהדפסות אלו הוא גבוה ואינו משתלם ביחס להדפסה בבתי דפוס פרטיים.
הערות שוליים

↑  תולדות המדפיס הממשלתי
↑  בית המדפיס הממשלתי – בית JVP באתר המועצה לשימור אתרי מורשת בישראל
↑  הצעה לסדר-היום הסכנה לסגירת המדפיס הממשלתי, הכנסת האחת-עשרה, 11 במרס 1985
↑   אמיתי זיו, השיטה של האוצר להדפיס לעצמו כסף, באתר TheMarker‏, 14 ביוני 2017
| --- | --- |
בקרת זהויות :  NLI: 987007312713505171
המילה

המֵילה (Le Fresne - עץ המֵילה) היא אחת העלילות של מארי דה פרנס. היא נכתבה ככל הנראה בשלהי המאה ה-12. כעלילה ברטונית, היא מהווה דוגמה לספרות אנגלו-נורמנית.
תקציר העלילה

המילה נפתחת בשני אבירים נשואים. אשת האחד יולדת תאומים, וכשנודע על כך לאשת השני, היא מכריזה שתאומים הם סימן לניאוף. רבים רואים הערה זו כהשמצה, ובמהרה כל ברטאן נוטרת טינה לאישה שאמרה זאת. זמן מה לאחר מכן, האישה שהעירה את ההערה על כך שתאומים הם סימן לניאוף, יולדת בתורה זוג תאומות.
כיוון שהיא מעדיפה לעמוד בפני האלוהים מאשר לבייש את עצמה, היא מחליטה להרוג בסתר אחת מהבנות ולהכחיש את קיומה. במקום זאת, אחת המשרתות שלה מציעה להחביאה. לאחר שרקמת זהב מקושטת נקשרת לזרוע התינוקת כדי לסמל את מוצאה האצילי, המשרתת נוטשת אותה תחת עץ המילה מחוץ למנזר. שוער מוצא את הפעוטה ומכנה אותה המֵילה (Le Fresne), ומעביר אותה לנזירה-הראשית, שדם אצילים זורם בדמה, כדי שתגדל אותה.
המילה גדלה להיות עלמה נאווה במיוחד, ואציל נכבד בשם גוּרוּן נכרך אחריה. גורון מעניק תרומה גדולה מאוד למנזר כתירוץ לביקוריו הרבים במקום, ובצנעה הוא זוכה אט-אט באהבתה. מפחד זעמה של אם-המנזר אם המילה תהרה תחת קורת גגה, גורון מצליח לשכנעה לברוח עמו, וכך היא הופכת לפילגשו.
האבירים בשירות גורון, המעוניינים בכך שיינשא לאצילה ויביא לעולם יורש, משכנעים אותו לשאת לו מישהי אחרת לאשה ולהחליף את המילה. הם מוצאים אצילה יפהפייה בשם לה-קודרֵה, ונערכים לטקס הנישואין. בעוד אמה של לה-קודרה מתכננת תחילה להרחיק את המילה הרחק ככל האפשר מגורון, היא מגלה כשהן נפגשות שהיא דווקא נחמדה מאוד ושאיש אינו רוחש לה איבה. בליל החתונה עוזרת המילה להכין את מיטת-הכלולות, בהתאם לניסיונה עם גורון בחדר-המיטות. הדבר מתגלה על ידי אמה של לה-קורדה, המזהה לפתע את רקמת הזהב המקושטת שלה, ותופסת שהמילה היא אחותה-התאומה של לה-קורדה, זו שהן נטשו עם לידתה. כל האנשים מברכים את המילה ונישואי לה-קורדה וגורון  מתבטלים עוד באותו היום. המילה וגורון מתחתנים, בעל נמצא ללה-קורדה, והם חיים בעושר ובאושר עד עצם היום הזה.
פתיח השיר בגרסה האנגלית של מייסון

Now will I tell you the Lay of the Ash Tree, according to the story
that I know.
In ancient days there dwelt two knights in Brittany, who were
neighbours and close friends. These two lords were brave and worthy
gentlemen, rich in goods and lands, and near both in heart and home.
Moreover each was wedded to a dame. One of these ladies was with
child, and when her time was come, she was delivered of two boys. Her
husband was right happy and content. For the joy that was his, he sent
messages to his neighbour, telling that his wife had brought forth two
sons, and praying that one of them might be christened with his name.
The rich man was at meat when the messenger came before him. The
servitor kneeled before the dais, and told his message in his ear. The
lord thanked God for the happiness that had befallen his friend,
and bestowed a fair horse on the bringer of good tidings. His wife,
sitting at board with her husband, heard the story of the messenger,
and smiled at his news. Proud she was, and sly, with an envious heart,
and a rancorous tongue. She made no effort to bridle her lips, but
spoke lightly before the servants of the house, and said,
לקריאה נוספת

אריה סתיו, עלילות אבירי השולחן העגול - מבחר פרקי שירה מן הסאגה הארתוריאנית, הוצאת הקיבוץ המאוחד, 2007.
ברגס ובסבי (מתרגמים), ספר העלילות של מארי דה פרנס - הגרסה האנגלית, הוצאת ספרי פינגווין, 1986.
דניון לואדר

דניון ג'וזף לואדר (באנגלית: Danyon Joseph Loader; נולד ב-21 באפריל 1975) הוא שחיין עבר מניו זילנד. הוא אלוף אולימפי בעל 3 מדליות מהן 2 זהב, סגן אלוף עולם ושיאן עולם.
ביוגרפיה

לואדר נולד בטימארו.
באולימפיאדת ברצלונה (1992) זכה לואדר במדליית כסף במשחה ל-200 מטר פרפר בתוצאה של 1:57.93 דקות, אחרי מלווין סטיוארט מארצות הברית שקבע שיא אולימפי חדש של 1:56.26 דקות ולפני פרנק אספוזיטו מצרפת (1:58.51 דקות). בנוסף, הוא סיים במקום שמיני במשחה ל-400 מטר חופשי בתוצאה של 3:49.97 דקות ובמקום 11 במשחה שליחים 4x200 מטר חופשי בתוצאה של 7:26.36 דקות.
ביוגרפיה > שיאן עולם

בשבוע אחד בפברואר 1993 קבע לואדר שלושה שיאי עולם במשחה ל-200 מטר פרפר ב-3 תחרויות שחייה שונות שנערכו באירופה בבריכה של 25 מטר (פריז שבצרפת, מאלמה שבשוודיה וגלזנקירכן שבגרמניה) והעמיד אותו לבסוף על תוצאה של 1:54.21 דקות, שיא זה החזיק מעמד שנה וחודש ונישבר על ידי אספוזיטו (1:53.05 דקות).
באליפות הפאן פסיפיק בשחייה שנערכה בקובה, יפן בשנת 1993 זכה לואדר במדליית זהב במשחה ל-200 מטר פרפר (1:58.30 דקות) ובשתי מדליות ארד במשחה ל-100 מטר פרפר (54.35 שניות) ובמשחה שליחים 4x200 מטר חופשי (7:25.28 דקות).
במשחקי חבר העמים שנערכו בוויקטוריה, קולומביה הבריטית בקנדה באוגוסט 1994 זכה לואדר ב-5 מדליות, 1 זהב, 3 כסף ו-1 ארד. מדליית זהב במשחה ל-200 מטר פרפר (1:59.54 דקות), מדליות כסף במשחה ל-400 מטר חופשי (3:49.65 דקות), משלחה שליחים 4x100 מטר חופשי (3:21.79 דקות) ובמשחה שליחים 4x200 מטר חופשי (7:21.67 דקות) ומדליית ארד במשחה ל-200 מטר חופשי (1:49.53 דקות).
באליפות העולם בשחייה שנערכה ברומא, איטליה בספטמבר 1994 זכה 
לואדר ב-3 מדליות, אחת כסף ו-2 ארד. מדליית כסף במשחה ל-200 מטר פרפר בתוצאה של 1:57.99 דקות, אחרי 
דניס פנקראטוב מרוסיה	(1:56.54 דקות	) ולפני כריס קארול ברמר מגרמניה	(1:58.11 דקות). מדליות ארד במשחה ל-200 מטר חופשי בתוצאה של 1:48.49 דקות, אחרי אנטי קאסביו מפינלנד	(1:47.32 דקות) ואנדרס הולמרץ משוודיה (1:48.24 דקות) ובמשחה ל-400 מטר חופשי בתוצאה של 3:48.62 דקות, אחרי קירן פרקינס מאוסטרליה שקבע שיא עולם חדש של 3:43.80 דקות וקאסביו (3:48.55 דקות). בנוסף, הוא סיים במקום שביעי במשחה שליחים 4x200 מטר חופשי בתוצאה של 7:25.35 דקות.
בתחרות "גביע העולם" בשחייה (בריכה של 25 מטר) שנערכה בשפילד, אנגליה בפברואר 1995 קבע לואדר במשחה ל-400 מטר חופשי שיא עולם חדש של 3:40.46 דקות, שיפור לשיא בן ה-5 שנים של הולמרץ (3:40.81 דקות). שיא זה החזיק מעמד 3 שנים וחצי עד שנישבר על ידי איאן ת'ורפ מאוסטרליה (3:40.81 דקות).
באליפות הפאן פסיפיק בשחייה שנערכה באטלנטה בשנת 1995 זכה לואדר במדליית זהב במשחה ל-200 מטר חופשי (1:48.72 דקות), במדליית כסף במשחה ל-400 מטר חופשי (3:50.11 דקות) ובשתי מדליות ארד במשחה שליחים 4x100 מטר חופשי (3:21.52 דקות) ובמשחה ל-4x200 מטר חופשי (7:27.90 דקות).
ביוגרפיה > אולימפיאדת השיא

באולימפיאדת אטלנטה (1996) זכה לואדר בשתי מדליות זהב, במשחה ל-200 מטר חופשי בתוצאה של 1:47.63 דקות, לפני גוסטבו בורג'ס מברזיל (1:48.08 דקות) ודניאל קובלסקי מאוסטרליה (1:48.25 דקות) ובמשחה ל-400 מטר חופשי בתוצאה של 3:47.97 דקות, לפני פול פלמר מבריטניה (3:49.00 דקות) וקובלסקי (3:49.39 דקות). בנוסף, הוא סיים במקום 19 במשחה ל-200 מטר פרפר בתוצאה של 2:00.81 דקות, במקום 34 במשחה ל-100 מטר פרפר בתוצאה של 55.39 שניות, במקום 9 במשחה שליחים 4x100 מטר חופשי בתוצאה של 3:23.09 דקות, במקום 9 במשחה שליחים 4x200 מטר חופשי בתוצאה של 7:24.35 דקות ובמקום 14 במשחה שליחים 4x100 מטר מעורב בתוצאה של 3:45.80 דקות.
באליפות העולם בשחייה שנערכה בפרת', אוסטרליה בשנת 1998 סיים 
לואדר במקום שמיני במשחה ל-400 מטר חופשי בתוצאה של 3:52.26 דקות.
במשחקי חבר העמים שנערכו בקואלה לומפור שבמלזיה בשנת 1998 זכה לואדר במדליית ארד במשחה שליחים 4x200 מטר חופשי (7:24.52 דקות).
תארים והישגים

בשנת 1996 זכה לואדר בתואר שחיין השנה באזור האוקיינוס השקט.
בשנת 2003 זכה לואדר להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-400 מטר חופשי
התפתחות שיא העולם במשחה ל-200 מטר פרפר
הערות שוליים

↑  DANYON LOADER (NZL) - Honor Swimmer, באתר International Swimming Hall of Fame
| --- | --- |
בקרת זהויות :  TePapa: 62670
הלל הילמן

| --- | --- |

 לידה:  28 באוגוסט 1892 
 פטירה:  17 ביולי 1968 (בגיל 75) 
 מדינה:  ישראל 
 
הלל הילמן (28 באוגוסט 1892, דובלה, לטביה (אז חלק מהאימפריה הרוסית) – 17 ביולי 1968, רמת גן) היה תעשיין ישראלי. המייסד והמנהל של מפעל "פלאלום" לכלי מטבח מאלומיניום ברמת גן.